**Referat fra møte i LAMU ved Institutt for informatikk**  
Torsdag 8. oktober 2015, kl 12.15, Styrerommet

Til stedet med stemmerett:  
Fra arbeidstaker:  
Øystein Christiansen (ledende verneombud)  
Katja Anderson (representant teknisk-administrativt ansatte)

Fra arbeidsgiver:  
Narve Trædal (kontorsjef)  
Mari Helén Varøy (HMS-koordinator)  
Cecilie M. Sundet (kontorsjef SFE)

Tilstede uten stemmerett:  
Yngve Lindsjørn (verneombud fast-vitenskapelig ansatte)  
Stein Michael Storleer (vara verneombud fast-vitenskapelig ansatte)

Forfall: Olav S. Kyrvestad.

Det var ikke noe møte med EA Teknisk-Gaustad i forkant av LAMU møtet.

**15/6 – V Referat fra møte 19. mai 2015.**

* Saksdokument: Referatet.

**Vedtak: Godkjent, HMS-koordinator følger opp listen over tiltak som det savnes en tilbakemelding på fra Teknisk-Gaustad.**

**15/7 – O Ombyggingsprosjekter Ole Johan Dahls hus.**

Kontorsjef orienterte om ombygginger og flyttinger som pågår i OJD. Det nye SFI’et Sirius vil medføre ombygginger i 9. og 8. etasje, her vil hovedsakelig PhD arealene bli bygget om. Kontorene i 5. etasje vil også bli bygget om. I 4. etasje har instituttleder og kontorsjef flytte lenger sør i bygget for å gi mer plass til blant annet SFE som får flere stipendiater samt at de trenger mer kontorplass.

LAMU ga tilbakemeldinger om at det savnes tydelige beskjeder/informasjon om hva som kommer til å skje. Det er uklart hvilke grupper som rammes og hvem. Det er viktig at disse ombyggingene ikke tar mer av studentlesesalene i tårnet. LAMU kommer tilbake til saken senere i høst.

**Vedtak: Tatt til orientering og følges videre opp.**

**15/8 – O Status på LAMU-medlemmer deltakelse på obligatorisk HMS-opplæring**

HMS-koordinator la frem oversikt over status på deltakelse HMS-opplæring, disse ligger i sakspapirene til LAMU.

**Vedtak: Tatt til orientering**

**15/9 – D Tyverier i Ole Johan Dahls hus**  
Det har vært en del tyverier i OJD, utover sakspapirer er det totalt to tilfeller av innbrudd på låste kontorer. LAMU diskuterte om det bør settes i gang noen tiltak utover at alle må passe på verdisakene sine. Man må passe på å ikke slippe inn folk som ikke har adgang. Administrasjonen skal følge opp saken fremover og orienterer LAMU i neste møte om eventuelle tiltak som er satt i gang.

**Vedtak: Det fattes ikke vedtak i diskusjonssaker, LAMU følger opp saken**

**15/10 – D Bordtennisbord i inngangspartiet i 2N OJD**

Det har kommet en søknad fra PiSK om å sette opp et bordtennisbord i inngangspartiet 2N OJD. LAMU støtter ikke denne søknaden, det er ett bordtennisbord i kjelleren i Kristen Nygaards hus. I tillegg er dette område mye brukt og et bordtennisbord vil forstyrre undervisningen og seminarrommene i område. Leder av LAMU formidler et svar til PiSK.

**Vedtak: Det fattes ikke vedtak i diskusjonssaker, men LAMU støtter ikke tiltaket.**

**15/11 – O Brannvernkurs høsten 2015**

Kontorsjef og HMS-koordinator skal ha et møte neste uke med brannvernleder Teknisk-Gaustad. Det skal gjennomføres 5 teoretiske brannøvelser høsten 2015 som er obligatorisk for de ansatte. De ansatte vil få e-post om dette etter at møtet med Teknisk-Gaustad er gjennomført.

**Vedtak: Tatt til orientering**

**15/12 Eventuelt**

* Det må komme HC-åpner på dør i 2N. Vedtak: HMS-koordinator følger opp dette med Teknisk-Gaustad.
* Hvilerommet i 3. etasje er nå fullt funksjonelt, utlånsordningen fungerer bra med nøkkel som hentes i resepsjonen 1. etasje.
* Hjertestarteren: Hvem har ansvaret for testing, og vedlikehold av hjertestarteren i 1.etg OJD? Termvaktene i 1.etg bør få opplæring i hjertestarteren. HMS-koordinator prøver å nøste i saken og kommer tilbake til LAMU i neste møte.
* Bestilling av bedriftshelsetjenester 2016: Det skal være et møte i slutten av november hvor ledelsen, ledende verneombud og HMS-koordinator sammen med bedriftshelsetjenesten og enhet for HMS og beredskap gjennomfører bestilling av bedriftshelsetjenester for 2016.

19.10.2015

Mari Helén Varøy  
HMS-koordinator